C 241 A/8
DA
Den Europæiske Unions Tidende
24.6.2022
Ansættelsesmyndigheden opstiller en liste over de ansøgere, der har indgivet deres ansøgninger efter den fastsatte fremgangsmåde og inden for den fastsatte frist, og videregiver så listen sammen med ansøgningerne til udvælgelses­ komitéen.
Disse ansøgere tilsendes indbydelse til at deltage i den foreløbige udvælgelsesprøve, der er en multiple choice-test på computer.
Prøven rettes elektronisk.
Ansøgerne tilsendes via deres Apply4EP-konto eksempler på spørgsmål samt praktiske instrukser om gennemførelse af prøven.
Talent screeneren er vedlagt som bilag til meddelelsen.
Denne formular skal udfyldes og uploades til Apply4EP på det dertil beregnede sted inden den frist for indgivelse af ansøgninger, der er nævnt i meddelelsen.
Udvælgelseskomitéen udvælger de ansøgere, der vil gå videre til den skriftlige prøve, ved at verificere ansøgernes pointtal fra multiple choice-testen i faldende orden såvel som ved at tjekke overholdelse af de generelle og specifikke betingelser.
Udvælgelseskomitéen vurderer derefter de ansøgere, hvis kvalifikationer (navnlig eksamensbeviser, sprogkundskaber og erhvervserfaring) er mest relevante for arbejdsopgaverne og bedst svarer til udvælgelseskriterierne i meddelelsen.
Udvælgelseskomitéen baserer i denne henseende udelukkende sin evaluering på de svar, som ansøgeren har givet i talent screeneren, og frasorterer, indtil antallet af ansøgere svarer til antallet af ledige pladser på næste trin i udvælgelsesprøven.
Komitéen foretager udvælgelsen ud fra kvalifikationer ved at gennemgå ansøgernes svar i talent screeneren.
Hvert svar tildeles mellem 0 og 4 point.
Udvælgelseskomitéen kan beslutte at tildele hvert udvælgelseskriterium en vægtning, der afspejler dets relative betydning, fra 1 til 3.
I så fald multipliceres de point, der tildeles hvert svar, med denne vægtning.
Pointene for hver kandidat lægges sammen for at finde frem til de personer, hvis profil bedst svarer til de opgaver, der skal udføres.
Hvis flere ansøgere har opnået det samme antal point i konkurrence om sidstepladsen, vil alle disse ansøgere blive indkaldt til næste trin i udvælgelsesprøven.
Ansøgninger og talent screenere fra ansøgere, der ligger under denne tærskel, vil ikke blive gennemgået. 2.3.
Prøver Alle prøver er obligatoriske stopprøver.
Det maksimale antal ansøgere, der får adgang til prøverne, fremgår af meddelelsen om udvælgelsesprøven.
Udformningen og bedømmelsen af prøverne er beskrevet i punkt B.2.
Tekniske specifikationer — Online-prøver (multiple choice og skriftlige prøver) I forbindelse med de prøver, der finder sted online, benytter Europa-Parlamentet en tjenesteudbyder.
Ansøgerne skal bruge en computer (stationær eller bærbar) med — Microsoft Windows 7 eller nyere versioner eller Apple OS X 10.11 »Yosemite« eller nyere versioner til MAC — 1 GB friplads på harddisken — et webcam, enten indbygget i eller tilsluttet computeren — internetforbindelse — 4 GB RAM Eventuelle opdateringer af software kan betyde mindre ændringer af de tekniske specifikationer, og ansøgerne vil i så fald få besked herom inden prøven.
Operativsystemerne XP, Vista og tidligere versioner, Windows 10 S, Windows ARM (RT), MacOS i tidligere versioner end 10.11, IOS (iPad, iPhone), Android, Chromebook, virtuelle maskiner, Linux (debian, ubuntu mv.) og OS 32-bit er ikke brugbare.